2015թ․ հոկտեմբերի 26-ին Վրաստանի ենթակառուցվածքների և տարածքային զարգացման նախարարությունում տեղի է ունեցել է հայ-վրացական համատեղ միջկառավարական համատեղ հանձնաժողովի անդրանիկ նիստը. այսպիսով պաշտոնապես սկիզբ է դրվել Դեբեդ գետի վրա կառուցվող նոր՝ «Բարեկամություն» անվամբ կամրջի կառուցման աշխատանքների կազմակերպման գործընթացին։ Համատեղ հանձնաժողովի համանախագահներ, ՀՀ տրանսպորտի և կապի նախարարի առաջին տեղակալ Արթուր Առաքելյանը և Վրաստանի ենթակառուցվածքների և տարածքային զարգացման նախարարի առաջին տեղակալ Իլյա Դարչիաշվիլին կարևորել են Հայաստանի և Վրաստանի պետական սահմանի Սադախլո-Բագրատաշեն անցման կետի տարածքում Դեբեդ գետի վրա նոր կառուցվող կամրջի անհրաժեշտությունն ու հրատապությունը՝ նշելով, նոր կամուրջն ավելի կդյուրինացնի երկու երկրների բեռնափոխադրումների և ուղևորափոխադրումների սպասարկման որակը, կապահովի ժամանակի խնայողություն, անվտանգ ու հարմարավետ շարժ սահմանային անցակետերով։